משטח 463L

משטח 463L (באנגלית: 463L Master Pallet), או HCU-6/E, הוא משטח טעינה סטנדרטי המשמש להעברת מטען אווירי צבאי. זהו משטח המטען האווירי העיקרי של חיל האוויר של ארצות הברית, שתוכנן כך שיתאים להעמסה ופריקה על ידי מטוסי תובלה צבאיים מודרניים, וכן מטוסי מטען אזרחיים המופעלים במסגרת צי התובלה האזרחי לשעת חירום (CRAF).

 תיאור 
הפרויקט "SS-463L" פותח על ידי ועדה של חיל האוויר האמריקני בשנת 1957, והוענק לחברת דאגלס בשנת 1959. מפרט המערכת "SS-463L Pallet Cargo Handling System", כלל עיצוב של "משטח ראשי" (Master Pallet) כחלק מהסטנדרט של מערכת שינוע חומר. המשטח הראשי פותח ויוצר על ידי חברת AAR Cadillac Manufacturing Corporation, אשר כיום מהווה חלק מהחברה AAR.

בשנות ה-50, חיל האוויר האמריקני השתמש במערכת סיווג סטנדרטית לפרויקטים. הקידומת "SS" מייצגת "מערכת תמיכה" (Support System), המספר "463" מתייחס לקטגוריית מערכות התמיכה (400–499), והסיומת "L" אף היא מייצגת מערכת תמיכה. לפיכך, השם "463L" אינו מייצג תאריך כלשהו אלא שם מערכת בלבד.

משטח HCU-6/E הסטנדרטי במערכת "463L" עוצב ואושר סופית בתחילת שנות ה-60 על ידי חברת AAR Cadillac Corp. בהתאמה למערכת "SS-463L". העיצוב עמד בסטנדרטים של מערכת המסילות לטעינת מטען שהותאמה למטוסי לוקהיד C-130 הרקולס ולוקהיד C-141 סטארליפטר. משטח זה היווה שיפור משמעותי לעומת משטחי בלזה קלים ששימשו בעבר את חיל האוויר.

מידות משטח HCU-6/E הן: רוחב , אורך , וגובה . שטח השימוש בפועל הוא 84 אינץ' על 104 אינץ' (210 ס"מ על 260 ס"מ). המשטח מסוגל לשאת עד 4,500 ק"ג (10,000 ליברות) של מטען, תוך הגבלת עומס של 250 פאונד לאינץ' רבוע, ובתנאי תאוצה של עד 8 כוח ג'י. משקל המשטח הריק הוא 130 ק"ג (290 ליברות), או 161 ק"ג (355 ליברות) עם רשתות צד ורשת עליונה.

בנוסף למשטח HCU-6/E, כוללת המערכת את רשת הצד מדגם HCU-7/E, רשת עליונה מדגם HCU-15/C, ואת רצועת הקשירה CGU-1/B. לעיתים נעשה שימוש גם באמצעי MB-1 או MB-2 עם שרשראות מתאימות.

משטחי 463L ניתנים לצניחה הן בזמני שלום והן בזמן לחימה.

הם בנויים מליבת עץ בלזה מוקפת בציפוי דק של אלומיניום. סביב היקף כל משטח נמצאים 22 טבעות עיגון, שכל אחת מהן מדורגת לעומס של עד 3,400 ק"ג (7,500 ליברות).
 קיבולת העמסת משטחי 463L 
+דירוג קיבולת העמסת משטחי 463L כלי טיס סך משטחי 463L אגוסטה וסטלנד AW101 2 סיקורסקי CH-53K קינג סטליון 2 בואינג CH-47 צ'ינוק 3 קאזה/IPTN CN-235 * 4 איירבוס C-2955לוקהיד C-130 הרקולס E/H 6 לוקהיד מרטין C-130J-30 סופר הרקולס 8 אמבראר C-390 מילניום 7 קוואסאקי C-2 8 איירבוס A400M אטלס 9 בואינג 707 13 לוקהיד C-141 סטארליפטר דגם A 10 דאגלס DC-8-62 14 דאגלס DC-8-63 18 בואינג C-17 גלובמאסטר III ** 18 בואינג KC-767 19 בואינג KC-46A 18 בואינג KC-135 6 מקדונל דאגלס KC-10 אקסטנדר 30 לוקהיד C-5 גלקסי 36 בואינג 747 42 אנטונוב An-124 רוסלן 36
* כולל אחד על הרמפה

** 11 בתצורת קו מרכז

 הערות שוליים 

קטגוריה:שינוע
קטגוריה:אחסון
קטגוריה:תובלה צבאית אווירית